A BIZOTTSÁG VÉLEMÉNYE__az Európai Unió működéséről szóló szerződés 294. cikke (7) bekezdésének c) pontja alapján a meghatározott jogi formájú társaságok éves beszámolójáról szóló 78/660/EGK tanácsi irányelvnek a mikrotársaságok tekintetében történő módosításáról szólóEURÓPAI PARLAMENTI ÉS TANÁCSI IRÁNYELVjavaslatára vonatkozó tanácsi állásponthoz fűzött európai parlamenti módosítás[ok]ról /* COM/2012/01 végleges - 2009/0035 (COD) */





2009/0035 (COD) A BIZOTTSÁG VÉLEMÉNYE__az Európai Unió működéséről szóló szerződés 294. cikke (7) bekezdésének c) pontja alapján a meghatározott jogi formájú társaságok éves beszámolójáról szóló 78/660/EGK tanácsi irányelvnek a mikrotársaságok tekintetében történő módosításáról szóló EURÓPAI PARLAMENTI ÉS TANÁCSI IRÁNYELV javaslatára vonatkozó tanácsi állásponthoz fűzött európai parlamenti módosítás[ok]ról (EGT-vonatkozású szöveg) 1. Bevezetés Az Európai Unió működéséről szóló szerződés 294. cikke (7) bekezdésének c) pontja előírja, hogy a Bizottság nyilvánítson véleményt az Európai Parlament által második olvasatban javasolt módosításokról. A Parlament által javasolt módosításokról a Bizottság véleménye a következő: 2. Előzmények A javaslat Európai Parlament, illetve Tanács számára történő megküldésének időpontja: (COM(2009) 83 végleges – 2009/0035 COD dokumentum): || 2009. február 26. Az Európai Gazdasági és Szociális Bizottság véleményének időpontja: || 2009. július 15. Az Európai Parlament első olvasatban elfogadott álláspontja: || 2010. március 10. A Tanács álláspontja elfogadásának időpontja: || 2011. szeptember 12. A második olvasatban született kompromisszumos szöveg COREPER általi elfogadása: || 2011. november 23. A Parlament második olvasatban hozott jogalkotási állásfoglalása: || 2011. december 13. 3. A Bizottság javaslatának célja A bizottsági javaslat elfogadására a jobb szabályozásra irányuló kezdeményezés keretében került sor. A javaslat – mely lehetőséget biztosít a tagállamok számára, hogy a mikrotársaságokat mentesítsék a negyedik társasági jogi irányelv[1] előírásai alól – célja a meglévő szabályozási keret egyszerűsítése és javítása az európai uniós mikrotársaságokra vonatkozó számviteli követelményekből eredő tájékoztatási kötelezettség korlátozása érdekében, a következő céllal: · az adminisztratív terhek csökkentése; továbbá · a mikrotársaságok beszámolási követelményeinek a felhasználók és a készítők valós igényeihez igazítása. 4. A Bizottság véleménye az Európai Parlament módosításairól Az Európai Parlament második olvasatban elfogadott véleménye kiegyensúlyozott kompromisszum, amely korlátozott számú módosítást fűz a Tanács álláspontjához. Az eredeti bizottsági javaslathoz való közelítés, illetve annak lehetővé tétele érdekében, hogy potenciálisan több mikrotársaság részesülhessen az egyszerűsített rendszer előnyeiben, az Európai Parlament legfeljebb 10 alkalmazott, maximum 700 000 EUR nettó árbevétel és/vagy maximum 350 000 EUR mérlegfőösszeg meghatározásával növeli a mikrotársaság méretére vonatkozó követelményt (a három kritériumból kettőnek teljesülnie kell). A (9) preambulumbekezdés módosítása tisztázza, hogyan érhető el a közzétételi kötelezettségek alóli – a tanácsi állásfoglalásban előirányzott – mentesség. Ennek eredményeképpen a mikrotársaságok cégnyilvántartás számára benyújtott mérlegadatait az érdekeltek részére – kérésre – hozzáférhetővé kell tenni, és a mikrotársaságoknak már nem kell ezeket az adatokat a nemzeti közlönyben vagy más hasonlóan megfelelő módon közzétenniük. Az átfogó vizsgálatról szóló kitétel felhívja a Bizottságot, hogy legkésőbb a hatálybalépés után 5 évvel nyújtson be jelentést a mikrotársaságok helyzetéről, különös figyelemmel a méretre vonatkozó követelmények által érintett vállalkozások száma tekintetében fennálló nemzeti helyzetre és az adminisztratív terheknek a közzétételi követelmény alóli mentességből eredő csökkenésére. Végül a módosítás – a Bizottság egyetértésével – kiveszi a tagállamok arra irányuló ösztönzését, hogy megfelelési táblázatokat készítsenek. Az Európai Parlament álláspontja a 2011. november 9-i háromoldalú egyeztetés során elért kompromisszum eredménye. 5. Következtetés Az Európai Unió működéséről szóló szerződés 293. cikkének (2) bekezdése alapján a Bizottság elfogadja a fent említett kompromisszumos szöveg szerinti, az Európai Parlament által második olvasatban megszavazott módosításokat. [1] 78/660/EGK irányelv (1978. július 25.) a Szerződés 54. cikke (3) bekezdésének g) pontja alapján meghatározott jogi formájú gazdasági társaságok éves beszámolójáról (HL L 222., 1978.8.14., 11. o.).